8 kW, légbefúvásos SENKO P-8 AIR SLIM pellet kályha
426.000 Ft (335.433 Ft + ÁFA)
SENKO P-8 AIR SLIM MODERN pellet kályha elcsatornázható meleg levegő csatlakozással
Magas hatásfokú, 3,5 - 8,1 kW modulált hőteljesítményű, meleg légbefújásos fapellet tüzelésű kályha, elegáns megjelenést biztosító üveg lángtér ajtóval és elcsatornázható meleg levegő csatlakozással a kályha felső részén.
A pellet kandalló beépített meleg levegő ventilátorral szerelt. Hőteljesítményét a begyújtás után néhány perccel, a tűztér feletti lemezelt felületen keresztül, 60-65°C hőmérsékletű meleg levegő formájában adja le. A fűtött térben elhelyezve nem csak kényelmes és gyors felfűtést biztosít, de a látható lángtérnek köszönhetően lakását is hangulatosabbá teszi. Kisebb ingatlanok, irodák, nyaralók esetében főfűtésként is, vagy kiegészítő fűtésként meglévő fűtési rendszerrel párhuzamosan is üzemeltethetők.
A pellet kandalló energiahatékonysági besorolása A+.
A P-8 AIR SLIM légbefújásos pellet kályha alapfelszereltségben egy, a kályha felső részén elhelyezett 80 mm átmérőjű csatlakozó csonkkal is ellátott. Ezen a csatlakozáson keresztül a kályha által előállított meleg levegő mintegy 15% átcsatornázható egy vagy több kapcsolódó helységbe, a fennmaradó 85% továbbra is a lángtér feletti hőcserélőkön keresztül jelenik meg a fűtött helységben. Elsődleges szempont a kályha elcsatornázható teljesítményének méretezéséhez, hogy az elcsatornázás összesített hossza legfeljebb 2 méter lehet, plusz 1 db 90°-os könyök építhető be.
FONTOS. A pellet kályha az elcsatornázásra előkészített, de minimális átszerelést igényel, mely átszerelő készlet a pellet kályha alapfelszereltségét képezi.
A pellet kályha beépített tüzelőanyag tartállyal, az automata begyújtás érdekében gyújtópatronnal, érintőképernyős grafikus és magyar nyelvű vezérléssel illetve a meleg levegő ventilátor mellett füstgáz ventilátorral szállított. A lángtér üveg ajtaja magas hőállóságú üvegezéssel rendelkezik.
A vezérlő felület magyar nyelvű menüje napi és heti időzítést és fűtési hőmérséklet beállítást tesz lehetővé.
Magyar nyelvű menüvel is rendelkező, érintőképernyős és grafikus kijelzős kezelő felület
Jelmagyarázat a kezelő felület képernyőjéhez
1, bekapcsoló gomb
2, kályha pillanatnyi állapota
3, dátum kijelzése
4, idő kijelzése
5, figyelmeztetés kijelzése
6a, Teljesítmény kijelzése és módosítása
7, meleg levegő ventilátor teljesítménye
8a, manuális teljesítmény üzemmód
9, előremenő vízhőmérséklet módosítása (meleg levegős változaton nincsen)
10, beállítások
11, felhasználó információs menüpontja (fogyasztás, üzemóra stb.)
12, pillanatnyi szoba hőmérséklet
6b, beállított hőmérséklet és módosítása
8b, automatikus üzemmód
13, ECO üzemmód kiválasztva, aktív
Letölthető SENKO katalógus, a gyártó teljes kínálatával. A letöltéséhez kéjük kattintson a lenti képre.
GYIK = gyakran ismételt kérdések a SENKO P-8 AIR SLIM MODERN pellet kályhához
A meleg levegő befúvásos pellet kályhák beépített meleg levegő ventilátorral rendelkeznek. A begyújtás után néhány perccel, a hőigénynek megfelelően elindul a meleg levegő ventilátor és a helyiség levegőjét a hőcserélőn keresztül megforgatva, 60-65°C hőmérsékletű levegőt fúj be az égéstér feletti hőcserélőn keresztül. Működését, a pellet kályha saját hőmérséklet érzékelője és termosztátja szabályozza.
A P-8 AIR SLIM meleg levegő teljesítményének 15%-át egy felső kialakítású csatlakozáson keresztül a szomszédos helységbe átcsatornázhatja. A 80 mm átmérőjű csonkra legfeljebb 2 méter egyenes csövet és 1 db 90°-os könyököt csatlakoztathat. A fennmaradó 85% a pellet kandalló lángere feletti hőcserélőkön keresztül továbbra is a fűtőberendezés helységébe kerül közvetlenül befújásra.
A pellet kályha üzemeltetéséhez egy 230 Voltos csatlakozás (230V-50Hz), pl. fali konnektor elégséges. A berendezés elektromos áram felhasználása maximum 285 Watt, mely a begyújtáskor összesen néhány percnyi ideig jelentkezik. Névleges teljesítményen való üzemelés közben, a füstgáz és meleg levegő ventilátor összesített teljesítménye maximum 72 Watt.
A SENKO P-8 AIR SLIM MODERN pellet kályha kiemelkedő 85,6-86,7% működési hatásfokkal üzemel.
A pellet kályhák maximális teljesítményüket 5 teljesítmény lépcsőben építik fel. Üzemelésük során az automatikus üzemmód mellett, manuális üzemmódban az egyes teljesítmény fokozatok a vezérlő panelen kiválaszthatók. Minimális teljesítménye 3,5 kW, maximális hőteljesítménye 8,1 kW.
A SENKO P-8 AIR SLIM MODERN meleg levegős pellet kályhák csendes üzeműek, működésük során mérhető zaj szint 31-52 dB között alakul.
Főfűtésként, napi rendszerességű 10-14 órás, teljes teljesítménnyel való üzemelésre a SENKO P-8 AIR SLIM MODERN kályhát csak megkötésekkel javasoljuk, ha Ön mégis ebben gondolkodik akkor 4-5 óra teljes terhelés alatti üzemelés után minimum 1 óra időtartamra szükséges a kályha megállítása, pihentetése és a tüzelőrostély kitisztítása.
Új építésű vagy felújított (homlokzati hőszigeteléssel és korszerű nyílászárókkal) ingatlanok esetén maximum 70-90 m2 alapterületben gondolkodjon. Azonban vegye figyelembe, hogy több helyiség esetén az ingatlan egy pontján befújt levegő korlátozottan jut el a lakás távolabbi pontjaira, így nem lesz egyenletes a hőmérséklet a lakás teljes területén.
Régi típusú nyílászárókkal és külső szigetelés nélküli lakások vagy családi házak esetén maximum 40-60 m2 hasznos alapterület befűtésében gondolkodhat.
A SENKO P-8 AIR SLIM pellet kandallók a vásárlástól számított 1 év teljes körű garanciával rendelkeznek.
A SENKO P-8 AIR SLIM pellet kályha fontosabb műszaki jellemzői:
Teljes hőteljesítmény: 3,5 - 8,1 kW
Hatásfok: 85,71 - 86,64 %
Pellet fogyasztás: 0,8- 1,9 kg/h
Minimális kémény átmérő: 80-120 mm
Friss égési levegő csatlakozás: 50 mm
Elcsatornázható meleg levegő csatlakozás: 80 mm
Füstgáz hőmérséklet: 140 - 205 °C
Beépített pellet tartály kapacitás: 25 liter / 16 kg
Egy feltöltéssel való működés: 8,2 - 19,5 h
Teljesítmény felvétel: működés közben legfeljebb 72 W, begyújtáskor legfeljebb 285 W
Nettó tömeg: 143 kg
Méretek (szélesség/mélység/magasság): 905/305/1130 mm
Szabályzás: a kazán kijelzőjén lévő grafikus vezérlőpanel segítségével
Meleg levegős pellet kandalló beállítási lehetőségek és beépített AUTOMATIZMUSOK:
Alapfelszereltségű kiegészítők: tápkábel az elektromos hálózathoz való csatlakoztatáshoz, 4 db támasztóláb, 2 db speciális szerszám a lábak beállításához és a kandalló tisztításához, valamint 80 mm átmérőjű csatlakozó csonk és levegő terelő a meleg levegő maximum 15%-ának elcsatornázásához
További képek11